L'obra de Francisco García Gascón al Castell d'Alaquàs
22/11/2016

# L'obra de Francisco García Gascón al Castell d'Alaquàs

*   22/11/2016
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=15868

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15868%2F0&title=Ajuntament%20d%27Alaqu%C3%A0s.%20Premsa.L%27obra%20de%20Francisco%20Garc%C3%ADa%20Gasc%C3%B3n%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15868/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15868/22112016img_0734_Form_4.jpg)](https://www.alaquas.org/ficheros/documentos/2016/2/15868/22112016img_0734_Form_10.jpg "<a href='https://www.alaquas.org/ficheros/documentos/2016/2/15868/22112016img_0734_Form_10.jpg' target=_blank><i class='fa fa-external-link' aria-hidden='true'></i>.L'obra de Francisco García Gascón al Castell d'Alaquàs</a>")

L'exposició romandrà a la Sala La Torre del Castell d'Alaquàs fins el pròxim 7 de gener

Desenes de persones van assistir el passat 18 de novembre a la inauguració de l’exposició de l’artista Francisco García Gascón. L’Alcaldessa d’Alaquàs, Elvira García Campos junt a la regidora de Sanitat i Salut Pública, Sandra Conde van acompanyar el pintor, Francisco García Gascón. Tres amics de Gascón van posar el toc poètic i musical a l’acte recitant una selecció de poemes d’escriptors reconeguts com Leonard Cohen, que inspiraren els seus escrits en la gran ciutat.

La primera edil va donar l’enhorabona a Gascón per la seua obra. D’altra banda, el pintor va donar les gràcies a l’Ajuntament d’Alaquàs per apostar per l’art i programar diverses activitats culturals. La mostra, _New York Inspiration_, està dedicada a la Gran Manzana, eixa ciutat que tot el món coneix sense necessitat d’haver-hi estat gràcies a les pel·lícules de Hollywood.

Francisco García Gascón aborda als seus llenços un panorama divers, propi d'una ciutat dinàmica i canviant. Explora els seus colors, les seues llums, els seus carrers, edificis, monuments i racons fent picades d'ullet a les imatges, símbols i icones novaiorquesos i nord-americans (cinema, música, esport). 

El contrast del color, les formes verticals dels elevats edificis, les ombres de la nit de Nova York... són els protagonistes. L’essència del _American of way life_ es troben als quadres amb els jugadors de bàsquet, l’Estàtua de la Llibertat, els anuncis de les grans empreses com Kodak o Coca-Cola, entre altres. Una exposició que deixa veure la influència artística i cultural d’una de les ciutats més fortes del món.

Horari: dilluns a dissabte de 10 a 14 hores i de 17 a 21 hores.